  Туспуктэм: t.me/mchsUR Майя Бывальцева Удмуртиын Йӧвылэсултон пыласьконъёс дыръя 19 толшоре 10 часлы шуэрес учыръёс пусъемын ӧвӧл. Со сярысь Россиысь МЧСлэн элькунъя валтӥсь управлениезлэн пресс-службаез ивортӥз. Нимысьтыз радъям интыосын 4 сюрс 700 пала адями пыласькиз, со пӧлысь 1 сюрс палаез – Иж тыметын. Тодэ вайытом, Удмуртиын 55 люкмесъёс дасямын. Соос вӧзын шутӥськон палаткаос, кылиськон-дӥсяськон интыос радъямын. Тросаз 19-тӥ толшоре 18 часозь пыласькыны луоз. Ижкарын мылкыд карисьёсты уйшорозь возьмало, «Лудорвай» музей-заповедникын люкмес 21-тӥ толшоре 14 часозь усьтэмын луоз. ВЫЛЬДОН: Куазь урод луэмен ваньмыз сямен люкмесъёс ворсамын. Ужало на Воткаысь тыметын, Сарапулын пыж станциын, Пичи Пургын, Балдейкаысь тыметъёсын. Озьы ке но, МЧС-ысь ӧнерчос пыласьконлэсь возиськыны куро.  Тегъёс: Удмуртия Йӧвылэсултон Мерлык праздникъёс МЧС  